Մանվել Գրիգորյանի հետ կապված վերջին օրերին ԱԱԾ բացահայտումները հիմք ընդունելով` կոչ ենք անում Արցախի իշխանություններին օր առաջ Մանվել Գրիգորյանին զրկել <<Արցախի հերոս>> բարձրագույն կոչումից: Մեր ազգի համար վիրավորանք է մեր իրական հերոսների` Մոնթե Մելքոնյանի, Աշոտ Ղուլյանի, Պետրոս Ղևոնդյանի և մյուս հերոսների անունների կողքին ունենալ տվյալ մարդու անունը: Այն մարդը, ով յուրացրել է բանակին տրվող սննդամթերքը, իր ամառանոցում պահել է մեծ քանակության զենք-զինամթերք, Ապրիլյան պատերազմի օրերին դպրոցականների կողմից առաջին գիծ ուղղարկված սնունդ և այլ միջոցներ է գողացել, արտասահմանի հայերի կողմից ուղղարկված տեխնիկան սեփականացրել է, յուրացրել է զինվորին պատկանող սննդամթերքը և դրանով իր կենդանիներին է կերակրելը, ոչ մի կերպ չի տեղավորվում մարդկային բանականության մեջ: Հայի այս տեսակը իրավունք չունի ընդհանրապես գոյություն ունենալ, առավել ևս հորջորջվել գեներալ և հերոս: Մարդու այս տեսակը ինքնին չարիք է յուրաքանչյուր ազգի համար: Մենք մերժում ենք հայի այս տեսակը: